Aurantioideae
Aurantioideae, aliquando Citroideae appellatae, sunt plantae florentes ordinis Sapindalium quae subfamiliam intra familiam Rutaceas constituunt. Nomen a Paulo Horaninow anno 1847 valide divulgatum est. Ille enim sub Meliaceis ordinavit "Aurantiaceas" iam sicut familiam substantivam ab Antonio de Jussieu anno 1789 constitutas.

Media diversitatis subfamiliae pars in regione hippalorum Australasiae orientalis, ad occidentem per Asiam Meridionalem usque ad Africam, et ad orientem usque ad Polynesiam iacet. Inter notabiles subfamiliae plantas sunt arbores Aegle marmelos, Citrus spp., Clausena spp., et Limonia acidissima, quae fructus edules gerunt, atque genus Murraya, inter quod sunt Murraya koenigii condimentum et Murraya paniculata planta ornamentalis.

Descriptio et systematica 

Aurantioideae sunt arbores minores, magni frutices, vel raro lianae. Flores plerumque sunt albi et fragrantissimi; fructus proprie sunt hesperidia, plerumque rotunda et colore viridia, flava, vel aurantia.

Subfamilia in duas dividi potest tribus, Clauseneas avitas Citreasque evolutiores. Nonnulla genera ab illa ad hanc nuper translata sunt, sed dispositio subtribuum non iam confecta est. Tribus, subtribubus in sequentia phylogenetica digestis et generibus ordine alphabetico perscriptis, sunt:

Tribus Citreae
 Subtribus Triphasiinae Swingle, nomen non valide divulgatum
 Genus Luvunga Buch.-Ham. ex Wight & Arn.
 Genus Merope M.Roem.
 Genus Monanthocitrus
 Genus Oxanthera
 Genus Pamburus Swingle
 Genus Paramignya Wight
 Genus Triphasia
 Genus Wenzelia Merr.
 Subtribus Balsamocitrinae (paraphyleticae cum Citrinis? Olim in Clauseneis)
 Genus Aegle Corrêa
 Genus Aeglopsis Swingle
 Genus Afraegle (Swingle) Engl.
 Genus Balsamocitrus Stapf
 Genus Feroniella Swingle
 Genus Limonia L.
 Genus Swinglea Merr.
 Subtribus Citrinae Engl. (paraphyleticae cum Balsamocitrinis?)
 Genus Atalantia Correa (olim in Clauseneis)
 Genus Burkillanthus
 Genus Citropsis
 Genus Citrus (intra quod Eremocitrus, Fortunella, Microcitrus, Papeda, Poncirus)
 Genus Clymenia Swingle
 Genus Limnocitrus
 Genus Naringi Adans.
 Genus Pleiospermium
 Genus Severinia Ten. (olim in Clauseneis)
Tribus Clauseneae
 Subtribus Micromelinae (monotypica)
 Genus Micromelum Blume
 Subtribus Clauseninae
 Genus Clausena Burm.f.
 Genus Glycosmis
 Genus Murraya
 Subtribus Merrilliinae (fortasse recte in Clauseninis)
 Genus Merrillia

Notae

Bibliographia

Nexus externi 

 
Taxa Horaninow
Taxa 1847
Subfamiliae plantarum